2012-ին Էստոնիայում հիմնադրված աքսելերատորը ներդրումներ է արել 35 երկրի 100-ից ավելի ստարտափներում։ B2B ստարտափների հետ աշխատող առաջին եվրոպական աքսելերատորը 3-ամսյա մենթորային ծրագիր է, որի ընթացքում թիմերը ստանում են 30.000 եվրո կանխիկ ֆինանսավորում, գծագրում են նորարար բիզնեսի ռազմավարական քայլերը, սովորում են ճիշտ ներկայացնել եւ վաճառել իրենց պրոդուկտը կամ ծառայությունը, նաեւ ստանում են մենթորների խորհրդատվություն, աշխատանքային հարմարավետ տարածք, արդյունքում էլ՝ դուրս են գալիս միջազգային գլոբալ շուկա։